CELEX: 52014DP0053
Language: et
Date: 2014-02-04 00:00:00
Title: Euroopa Parlamendi 4. veebruari 2014. aasta otsus Zbigniew Ziobro puutumatuse äravõtmise taotluse kohta (2013/2189(IMM))

24.3.2017   
            
            
               ET
            
            
               Euroopa Liidu Teataja
            
            
               C 93/159
            
         P7_TA(2014)0053
   Parlamendiliikme Zbigniew Ziobro puutumatuse äravõtmise taotlus
   Euroopa Parlamendi 4. veebruari 2014. aasta otsus Zbigniew Ziobro puutumatuse äravõtmise taotluse kohta (2013/2189(IMM))
   (2017/C 093/30)
   
      Euroopa Parlament,
   
               —
            
            
               võttes arvesse Zbigniew Ziobro puutumatuse äravõtmise taotlust, mille esitas 24. juunil 2013. aastal Poola Vabariigi prokurör seoses Varssavi kesklinna ringkonnakohtu V osakonnas (kriminaalasjad) käimasoleva kriminaalmenetlusega, mille viitenumber on V K199/12 ja millest anti teada Euroopa Parlamendi täiskogu istungil 9. septembril 2013. aastal,
            
         
               —
            
            
               olles vastavalt kodukorra artikli 7 lõikele 5 Zbigniew Ziobro ära kuulanud,
            
         
               —
            
            
               võttes arvesse Euroopa Liidu privileegide ja immuniteetide protokolli nr 7 artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19. märtsi 2010. aasta ja 6. septembri 2011. aasta otsuseid (1),
            
         
               —
            
            
               võttes arvesse Poola Vabariigi põhiseaduse artiklit 105,
            
         
               —
            
            
               võttes arvesse kodukorra artikli 6 lõiget 1 ja artiklit 7,
            
         
               —
            
            
               võttes arvesse õiguskomisjoni raportit (A7-0045/2014),
            
         
               A.
            
            
               arvestades, et Poola Vabariigi prokurör on taotlenud Euroopa Parlamendi liikme Zbigniew Ziobro puutumatuse äravõtmist seoses väidetavat kuritegu käsitleva kohtumenetlusega;
            
         
               B.
            
            
               arvestades, et prokuröri taotlus on seotud rikkumisega, milles Poola karistusseadustiku artikli 212 lõigete 1 ja 2 kohaselt esitatakse erasüüdistus;
            
         
               C.
            
            
               arvestades, et Euroopa Liidu privileegide ja immuniteetide protokolli artiklis 8 on sätestatud, et Euroopa Parlamendi liikmeid ei või üle kuulata, neid kinni pidada ega neid kohtumenetlusele allutada nende poolt oma kohustuste täitmisel avaldatud arvamuste või antud häälte tõttu;
            
         
               D.
            
            
               arvestades, et Euroopa Liidu privileegide ja immuniteetide protokolli artiklis 9 on sätestatud, et Euroopa Parlamendi liikmetel on oma riigi territooriumil samasugune immuniteet nagu selle riigi parlamendi liikmetel;
            
         
               E.
            
            
               arvestades, et Poola Vabariigi põhiseaduse artikli 105 kohaselt ei tohi parlamendiliiget vastutusele võtta tema saadikumandaadi kohaldamisalasse kuuluva tegevuse eest ei tema ametiajal ega pärast ametiaja lõppemist; sellise tegevusega seoses võib saadiku vastutusele võtta ainult parlamendi (seimi) ees ning juhul, kui ta on rikkunud kolmandate isikute õigusi, võib tema suhtes kohtumenetlust alustada ainult seimi nõusolekul;
            
         
               F.
            
            
               arvestades, et Euroopa Parlament otsustab üksi selle üle, kas teataval juhul tuleks puutumatus ära võtta või mitte; arvestades, et Euroopa Parlament võib mõistlikult võtta arvesse parlamendiliikme seisukohta, kui ta teeb otsuse tema puutumatus ära võtta või seda mitte ära võtta (2);
            
         
               G.
            
            
               arvestades, et väidetaval rikkumisel puudub otsene ja ilmselge seos Zbigniew Ziobro kui Euroopa Parlamendi liikme kohustuste täitmisega, samuti ei ole see seotud Euroopa Parlamendi liikme kohustuste täitmisel avaldatud arvamuse või antud häälega Euroopa Liidu privileege ja immuniteete käsitleva protokolli nr 7 artikli 8 tähenduses;
            
         
               H.
            
            
               arvestades, et Zbigniew Ziobro vastu algatatud kriminaalmenetlusel puudub seos tema praeguse Euroopa Parlamendi liikme ametikohaga;
            
         
               I.
            
            
               arvestades, et Euroopa Parlament ei ole käesoleva juhtumi puhul leidnud tõendeid fumus persecutionis’e kohta, st tal puudub alus piisavalt tõsiseks ja täpseks kahtluseks, et juhtumi eesmärk on tekitada poliitilist kahju parlamendiliikmele;
            
         
               J.
            
            
               arvestades, et taotlus on esitatud vastuhagi tõttu ja arvestades, et sellises kontekstis takistaks otsus parlamendiliikme puutumatust mitte ära võtta teisel eraõiguslikul isikul oma kaitse korraldamise eesmärgil asja kohtusse andmist;
            
         
               1.
            
            
               otsustab Zbigniew Ziobro puutumatuse ära võtta;
            
         
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Poola Vabariigi pädevale ametiasutusele ja Zbigniew Ziobrole.
            
         
      (1)  12. mai 1964. aasta otsus kohtuasjas 101/63: Wagner vs. Fohrmann ja Krier, EKL 1964, lk 195; 10. juuli 1986. aasta otsus kohtuasjas 149/85: Wybot vs. Faure ja teised, EKL 1986, lk 2403; 15. oktoobri 2008. aasta otsus kohtuasjas T-345/05: Mote vs. parlament, EKL 2008, lk II-2849; 21. oktoobri 2008. aasta otsus liidetud kohtuasjades C-200/07 ja C-201/07: Marra vs. De Gregorio ja Clemente, EKL 2008, lk I-7929; 19. märtsi 2010. aasta otsus kohtuasjas T-42/06: Gollnisch vs. parlament, EKL 2010, lk II-1135; 6. septembri 2011. aasta otsus kohtuasjas C-163/10: Patriciello, EKL 2011, lk I-7565.
   
      (2)  Otsus kohtuasjas T-345/05 Mote v. parlament [2008] EKL II-2849, punkt 28.